

គំរូកិច្ចព្រមព្រៀងភាគហ៊ុនិក

ក្រុមហ៊ុនវិនិយោគរួមគ្នា



[កាលបរិច្ឆេទ]

[ឈ្មោះក្រុមហ៊ុន]

[អាសយដ្ឋានក្រុមហ៊ុន]

# គំរូកិច្ចព្រមព្រៀងភាគហ៊ុនិក

សម្រាប់ [ឈ្មោះក្រុមហ៊ុន]

កិច្ចព្រមព្រៀងនេះត្រូវបានធ្វើឡើងនៅ ថ្ងៃទី \_\_ [កាលបរិច្ឆេទចុះហត្ថលេខា] \_\_\_\_\_\_

រវាង

[ឈ្មោះភាគហ៊ុនិក] ដែលមាន [សញ្ញាតិ / ឃុំ-សង្កាត់ / ក្រុង-ស្រុក / ប្រទេស] - កាន់ [លិខិតឆ្លងដែន ឬអត្តសញ្ញាណប័ណ្ណលេខ #] ដែលមានទីលំនៅបច្ចុប្បន្ន [អាសយដ្ឋានទីលំនៅដ្ឋានបច្ចុប្បន្ន]  
 និង  
 [ឈ្មោះភាគហ៊ុនិក] ដែលមាន [សញ្ញាតិ / ឃុំ-សង្កាត់ / ក្រុង-ស្រុក / ប្រទេស] - កាន់ [លិខិតឆ្លងដែន ឬអត្តសញ្ញាណប័ណ្ណលេខ #] ដែលមានទីលំនៅបច្ចុប្បន្ន [អាសយដ្ឋានទីលំនៅដ្ឋានបច្ចុប្បន្ន]

ដោយហេតុថា ក្រុមហ៊ុនគឺជាក្រុមហ៊ុនដែលបានចុះបញ្ជីនៅក្នុង [ប្រទេសដែលក្រុមហ៊ុនចុះបញ្ជី] ដែល​មានលេខក្រុមហ៊ុន [លេខក្រុមហ៊ុន] ។ ដើមទុនដែលបានអនុញ្ញាតរបស់​ក្រុមហ៊ុនរួមមាន​ភាគ​ហ៊ុន​ធម្មតាចំនួន [ចំនួនភាគហ៊ុន] ដែលក្នុងនោះភាគហ៊ុនខាងក្រោមត្រូវបានចេញ ជាភាគហ៊ុន​ដែលបានទូទាត់ប្រាក់ពេញលេញ។

ភាគហ៊ុនិក៖ លេខ. ភាគហ៊ុនធម្មតា៖

[ឈ្មោះភាគហ៊ុនិក] - [# នៃចំនួនភាគហ៊ុន]

[ឈ្មោះភាគហ៊ុនិក] - [# នៃចំនួនភាគហ៊ុន]

ភាគហ៊ុនធម្មតាសរុប៖ [# នៃចំនួនភាគហ៊ុនសរុប]

ហើយដោយហេតុថា ក្រុមហ៊ុនកំពុងធ្វើអាជីវកម្ម ជា [សកម្មភាពអាជីវកម្ម] ដែលមានទីតាំងនៅ [អាសយដ្ឋានពេញលេញ]

ដូច្នេះ កិច្ចព្រមព្រៀងនេះបញ្ជាក់ថា នៅក្នុងការពិចារណាអំពីមូលដ្ឋាន និងបញ្ញតិ និងកិច្ចព្រមព្រៀងទៅវិញទៅមក គូភាគីនៃកិច្ចព្រមព្រៀងបានព្រមព្រៀងគ្នាដូចខាងក្រោម៖

## 1. និយមន័យ

1.1 “ក្រុមហ៊ុន” ឬ “សាជីវកម្ម” មានន័យថា [ឈ្មោះក្រុមហ៊ុន] ។

1.2 “ភាគហ៊ុនធម្មតា” មានន័យថាជាភាគហ៊ុនធម្មតានៅក្នុងមូលធនរបស់ក្រុមហ៊ុន។

1.3 "ភាគហ៊ុនដែលបានចេញលក់" មានអត្ថន័យដូចក្នុងកថាខណ្ឌ 5.1 ។

1.4 “កិច្ចប្រជុំ” មានអត្ថន័យដូចក្នុងកថាខណ្ឌ 5.2 ។

1.5 "ភាគហ៊ុនដែលបានផ្តល់ជូន" មានអត្ថន័យដូចក្នុងកថាខណ្ឌ 3.0 ។

1.6 "អ្នកទទួលការផ្តល់ជូន" មានអត្ថន័យដូចក្នុងកថាខណ្ឌ 3.0 ។

1.7 “គូភាគី” មានន័យថា [ឈ្មោះភាគហ៊ុនិក] 2 ឬច្រើននាក់។

1.8 "អ្នកលក់" មានអត្ថន័យដូចក្នុងកថាខណ្ឌ 3.0 ។

1.9 “លិខិតលក់” មានអត្ថន័យដូចក្នុងកថាខណ្ឌ 3.1 ។

1.10 "ភាគហ៊ុនិកម្នាក់" មានន័យថា [ឈ្មោះភាគហ៊ុនិក] ណាមួយ។

1.11 “ភាគហ៊ុនិកច្រើន” មានន័យថា [ឈ្មោះភាគហ៊ុនិក] 2 ឬច្រើននាក់។

1.12 “ភាគហ៊ុន” មានន័យថារាល់ភាគហ៊ុនដើមដែលបានចេញលក់ និងនៅក្នុងទីផ្សារនៃភាគហ៊ុន​មូលធនរបស់ក្រុមហ៊ុន ដែលមានផលប្រយោជន៍ជាកម្មសិទ្ធិរបស់ភាគហ៊ុនិកណាម្នាក់នៅពេល​ណា​មួយ។

1.13 “សេចក្តីសម្រេចពិសេសរបស់ក្រុមប្រឹក្សាភិបាល” មានន័យថាជាសេចក្តីសម្រេចមួយដែល​ត្រូវបានអនុម័តនៅក្នុងកិច្ចប្រជុំក្រុមប្រឹក្សាភិបាលរបស់ក្រុមហ៊ុនដែលត្រូវបានរៀបចំឡើងត្រឹមត្រូវ ដែលនៅក្នុងកិច្ចប្រជុំនោះ សមាជិកក្រុមប្រឹក្សាភិបាលភាគច្រើនដែលមានវត្តមាន គាំទ្រសេចក្តី​សម្រេចនោះ ឬជំនួសឱ្យការបញ្ជាក់បែបនេះ ជាសេចក្តីសម្រេចដែលត្រូវបានយល់ព្រមដោយ​ហត្ថលេខារបស់សមាជិកក្រុមប្រឹក្សាភិបាលទាំងអស់របស់ក្រុមហ៊ុន។

1.14 “សេចក្តីសម្រេចជាឯកច្ឆន្ទរបស់ក្រុមប្រឹក្សាភិបាល” មានន័យថាជាសេចក្តីសម្រេចមួយដែល​ត្រូវបានអនុម័ត នៅក្នុងកិច្ចប្រជុំក្រុមប្រឹក្សាភិបាលរបស់ក្រុមហ៊ុនដែលត្រូវបានរៀបចំឡើងត្រឹមត្រូវ ដែលនៅក្នុងកិច្ចប្រជុំនោះ សមាជិកក្រុមប្រឹក្សាភិបាលទាំងអស់ដែលមានវត្តមាន គាំទ្រសេចក្តី​សម្រេច​នោះ ឬជំនួសឱ្យការបញ្ជាក់បែបនេះ ជាសេចក្តីសម្រេចដែលត្រូវបានយល់​ព្រមដោយហត្ថ​លេខារបស់សមាជិកក្រុមប្រឹក្សាភិបាលទាំងអស់របស់ក្រុមហ៊ុន។

(សេចក្តីសម្រេចទាំងពីរប្រភេទខាងលើនេះអនុញ្ញាតឱ្យធ្វើសេចក្តីសម្រេច ដែលការអនម័តជា​ឯកច្ឆន្ទត្រូវបានចាត់ទុកថាសមស្រប ឬការអនុម័តដោយសម្លេងភាគច្រើនអាចទទួលយកបាន។ )

1.15 “ក្រុមប្រឹក្សាភិបាល” មានន័យថាក្រុមប្រឹក្សាភិបាលរបស់ក្រុមហ៊ុន។

1.16 “សកម្មភាព” មានន័យថាក្រុមហ៊ុនធ្វើសកម្មភាពដែលអាចត្រូវបានកែប្រែ។

1.17 “លក្ខន្តិកៈ” មានន័យថាជាលក្ខន្តិកៈរបស់ក្រុមហ៊ុនដែលបានតំកល់នៅនាយកដ្ឋានចុះបញ្ជី​ក្រុមហ៊ុនដែលលក្ខន្តិកៈក៏អាចត្រូវបានកែប្រែដែរ។

1.18 "កិច្ចព្រមព្រៀងនេះ" "ទីនេះ" "ក្នុងនេះ" "តទៅនេះ" "ខាងក្រោមនេះ" និងពាក្យស្រដៀង​គ្នា​នេះ សំដៅលើកិច្ចព្រមព្រៀងនេះ និងមិនសំដៅទៅលើផ្នែកជាក់លាក់ ផ្នែករង កថាខណ្ឌ ឬផ្នែក​ផ្សេង​ទៀតនៃកិច្ចព្រមព្រៀងនេះទេ។

## 2. រចនាសម្ព័ន្ធរបស់ក្រុមហ៊ុន

2.0 កិច្ចការរបស់ក្រុមហ៊ុននឹងត្រូវគ្រប់គ្រងដោយក្រុមប្រឹក្សាភិបាលដែលមានអភិបាលចំនួន បី (3) រូប ឬលើកលែងតែមានការផ្លាស់ប្តូរ ដោយសេចក្តីសម្រេចជាឯកច្ឆន្ទរបស់ក្រុមប្រឹក្សាភិបាល។ អភិបាល​បច្ចុប្បន្នរបស់ក្រុមហ៊ុនគឺ [ឈ្មោះអភិបាល]។ មានការព្រមព្រៀងថា [ឈ្មោះភាគហ៊ុនិក] នីមួយៗមានសិទ្ធិជ្រើសរើសអភិបាលម្នាក់ឱ្យធ្វើជាសមាជិកក្រុមប្រឹក្សាភិបាលរបស់ក្រុមហ៊ុន តែ​បុគ្គលិក​នោះត្រូវតែជាភាគហ៊ុនិក។ អភិបាលពីរ (2) រូបអាចបង្កើតជាកូរ៉ុមសម្រាប់​ប្រតិបត្តិការ​អាជីវ​កម្មណាមួយ នៅក្នុងកិច្ចប្រជុំក្រុមប្រឹក្សាភិបាលណាមួយ។ នៅក្នុងគ្រប់កិច្ចប្រជុំរបស់ក្រុម​ប្រឹក្សា​ភិបាលទាំងអស់ រាល់សំណើដែលត្រូវសម្រេចយក ត្រូវទទួលបានសម្លេងគាំទ្រភាគច្រើនដោយ​អនុ​លោមតាមបទប្បញ្ញត្តិនៃអនុប្រយោគ 2.4 និង 2.5 ។ លើកលែងតែមានការយល់ព្រម​ផ្ទុយពី​នេះ បើមិនដូច្នេះទេ កិច្ចប្រជុំក្រុមប្រឹក្សាភិបាលនឹងត្រូវធ្វើឡើងនៅការិយាល័យកណ្តាលរបស់ក្រុម​ហ៊ុន។

2.1 ក្នុងករណី អ្នកដែលត្រូវបានជ្រើសតាំងជាសមាជិកក្រុមប្រឹក្សាភិបាលរបស់ភាគហ៊ុនិក​ណា​ម្នាក់ខកខានមិនបានបោះឆ្នោត និងមិនបានបំពេញតួជាអភិបាលក្នុងការអនុវត្តបទប្បញ្ញត្តិនៃកិច្ច​ព្រមព្រៀង​នេះទេ ភាគហ៊ុនិកយល់ព្រមប្រើសិទ្ធិរបស់ខ្លួនក្នុងនាមជាម្ចាស់ភាគហ៊ុនរបស់ក្រុមហ៊ុន និងអនុលោមតាមលក្ខន្តិកៈរបស់ក្រុមហ៊ុនដើម្បីដកបេក្ខភាពបុគ្គលនោះចេញពីក្រុមប្រឹក្សាភិបាល និងជ្រើសរើសអ្នកជំនួសតំណែង ឬបុគ្គលជំនួស ណាម្នាក់ដែលនឹងខិតខំប្រឹងប្រែង ដើម្បីអនុវត្ត​បទប្បញ្ញត្តិនៃកិច្ចព្រមព្រៀងនេះ ប៉ុន្តែលុះត្រាតែក្នុងករណីដែលភាគហ៊ុនិកដែលអ្នកតែងតាំង​របស់​ខ្លួនត្រូវបានដកចេញនោះ ខកខានមិនបានតែងតាំងអ្នកជំនួសក្នុងរយៈពេលដប់បួនថ្ងៃ គិតចាប់​ពីថ្ងៃដែលអ្នកត្រូវតែងតាំងត្រូវបានដកចេញ។

(លក្ខខណ្ខខាងលើផ្តល់ឱ្យភាគហ៊ុនិកនូវអំណាចខ្លះ ក្នុងករណីដែលមានការតែងតាំងអ្នកដែល​គ្មាន​ប្រយោជន៍។ ចំណុចនេះមិនគួរជាបញ្ហាទេ ដ៏រាបណាភាគហ៊ុនិកនៅបំពេញតួនាទីជាអភិបាលដែរ​នោះ) ។

2.2 ការបោះឆ្នោត ការតែងតាំង និងការប្តេជ្ញាចិត្តរបស់មន្រ្តី និងសវនករ និងទីប្រឹក្សារបស់ក្រុមហ៊ុន ការកំណត់ភារកិច្ច និងមុខងាររបស់ពួកគេ និងប្រាក់ខែ និងប្រាក់ឈ្នួល ដែលត្រូវផ្តល់ឱ្យពួកគេ គឺជាការងាររបស់ក្រុមប្រឹក្សាភិបាល។ លើកលែងតែមានការផ្លាស់ប្តូរដោយក្រុមប្រឹក្សាភិបាល បុគ្គលិក​របស់ក្រុមហ៊ុន និងប្រាក់ខែប្រចាំឆ្នាំរបស់ពួកគេគឺ៖

មុខតំណែង៖ ឈ្មោះ ប្រាក់ខែប្រចាំឆ្នាំ៖

អភិបាល៖ [ឈ្មោះ] [ប្រាក់បៀវត្សរ៍]

លេខាធិការ៖ [ឈ្មោះ] [ប្រាក់បៀវត្សរ៍]

រាល់ការចំណាយចេញពីហោប៉ៅដោយផ្ទាល់នឹងត្រូវបានសងជូនវិញ ក្នុងលក្ខខណ្ខដែលថាវាស្ថិត​ក្រោមគោលការណ៍ណែនាំដែលបានកំណត់ដោយក្រុមប្រឹក្សាភិបាល។ លុះត្រាតែមានការព្រម​ព្រៀងផ្សេងពីនេះ បុគ្គលិកម្នាក់ៗរបស់ក្រុមហ៊ុននឹងប្តេជ្ញាចំណាយពេលវាលាពេញម៉ោងលើ​កិច្ច​ការ​របស់ក្រុមហ៊ុន។

លើកលែងតែមានការផ្លាស់ប្តូរដោយក្រុមប្រឹក្សាភិបាល សវនករ និងទីប្រឹក្សារបស់ក្រុមហ៊ុនគឺ៖

សវនករ៖

ទីប្រឹក្សាផ្នែកច្បាប់៖

2.3 គណនីធនាគាររបស់ក្រុមហ៊ុនដែលនឹងត្រូវដាក់ប្រាក់ទាំងអស់ដែលទទួលបានពីក្រុមហ៊ុន​ក្នុង​ដំណើរការអាជីវកម្ម ត្រូវរក្សាទុកនៅក្នុងធនាគារមួយ ឬធនាគារច្រើន (រួមទាំងក្រុមហ៊ុន​ទទួលភារៈ​កិច្ច​គ្រប់គ្រង) ដែលអាចកំណត់ដោយក្រុមប្រឹក្សាភិបាល។ រាល់ការចំណាយរបស់ក្រុមហ៊ុន​ត្រូវ​ធ្វើ​ឡើងដោយមូលប្បទានប័ត្រដែលដកចេញពីគណនីធនាគារ ហើយរាល់មូលប្បទានប័ត្រ  រូបីយាណតិ្តធនាគារ ឬឧបករណ៍ហរិញ្ញវត្ថុផ្សេងទៀតដែលត្រូវ​ដក​ប្រាក់ និងចេញសម្រាប់គោលបំណងអាជីវកម្មរបស់ក្រុមហ៊ុន ត្រូវធ្វើឡើយដោយអភិបាល មន្រ្តី ឬ​បុគ្គលិកដែលអាចត្រូវបានផ្តល់សិទ្ធិឱ្យធ្វើដូច្នោះដោយក្រុមប្រឹក្សាភិបាល។

2.4 គ្រប់ភាគីទាំងអស់ដែលជាបុគ្គលិក ឬជាអ្នកប្រឹក្សាយោបល់របស់ក្រុមហ៊ុនត្រូវ​ខិតខំឱ្យ​អស់ពី​សមត្ថភាព ដើម្បីលើកកម្ពស់ និងថែរក្សាផលប្រយោជន៍របស់ក្រុមហ៊ុន។

2.5 យោងតាមកថាខណ្ឌ 2.6 រាល់សេចក្តីសម្រេចទាក់ទងនឹងការគ្រប់គ្រង និងការត្រួតពិនិត្យ​អាជីវ​កម្មរបស់ក្រុមហ៊ុន ត្រូវបានកំណត់ដោយក្រុមប្រឹក្សាភិបាលរបស់ក្រុមហ៊ុន ក្នុងលក្ខខណ្ខដាច់​ខាតដែលថាបញ្ហាខាងក្រោមត្រូវបានកំណត់ដោយសេចក្តីសម្រេចពីសេសរបស់ក្រុមប្រឹក្សាភិបាល៖

(ក) រាល់ការចំណាយមូលធនណាមួយមានតម្លៃធំជាង USDxxxx ដុល្លារអាមេរិក។

(ខ) រាល់ការសន្យាជួលណាមួយដែលមានតម្លៃធំជាង USDxxxx ដុល្លារអាមេរិក។

(គ) ការទិញផលប្រយោជន៍អាជីវកម្មណាមួយដោយក្រុមហ៊ុន។

(ឃ) ការបោះឆ្នោតជ្រើសរើសមន្រ្តីរបស់ក្រុមហ៊ុន។

(ង) ការទូទាត់ភាគលាភជាសាច់ប្រាក់ ឬភាគលាភជាភាគហ៊ុនដល់ភាគហ៊ុនិករបស់ក្រុមហ៊ុន។

(ច) ការបោះផ្សាយកាតព្វកិច្ចបំណុលណាមួយរបស់ក្រុមហ៊ុន។

(ឆ) ការបោះបង់ចោលទាំងស្រុង ឬដោយផ្នែកណាមួយនៃអាជីវកម្ម ការអនុវត្ត ឬទ្រព្យសម្បត្តិ​របស់​ក្រុមហ៊ុននៅក្រៅដំណើរការអាជីវកម្មធម្មតារបស់ក្រុមហ៊ុន។

(ជ) ការផ្ទេរភាគហ៊ុនណាមួយរបស់ក្រុមហ៊ុន។

(ឈ) ការផ្លាស់ប្តូរ ឬបំរែបំរួលកម្មវត្ថុ ឬអំណាចរបស់ក្រុមហ៊ុន។

(ញ) ការរំលាយ ឬការបិទអាជីវកម្មរបស់ក្រុមហ៊ុន។

(ដ) ការអនុម័តលើកិច្ចសន្យា ឬប្រតិបត្តិការណាមួយ ក្រៅពីដំណើរការអាជីវកម្មធម្មតា។

(ឋ) ការអនុវត្តកិច្ចសន្យាណាមួយដែលពាក់ព័ន្ធនឹងការពិចារណាដែលមានចំនួនទឹកប្រាក់ធំជាង USDxxxx ដុល្លារអាមេរិក ក្នុងដំណើរការអាជីវកម្មធម្មតា។

(ឌ) ការផ្តល់ប្រាក់កម្ចីដោយក្រុមហ៊ុន។

(ឍ) ការធានាដោយក្រុមហ៊ុនលើបំណុល ឬកាតព្វកិច្ចរបស់បុគ្គល ក្រុមហ៊ុន ឬស្ថាប័នសាជិវកម្ម​ផ្សេង​ទៀត។

(ណ) ការចំណាយដែលមិនមែនជាថវិកាណាមួយដែលមានចំនួនទឹកប្រាក់ធំជាង USDxxxx ដុល្លារ​អាមេរិក។

(ត) ផែនការអាជីវកម្ម និង/ឬថវិកា។

2.6 សេចក្តីសម្រេចខាងក្រោមនឹងត្រូវកំណត់ដោយសេចក្តីសម្រេចជាឯកច្ឆន្ទរបស់ក្រុមប្រឹក្សា​ភិបាល៖

(ក) ការកែតម្រូវ បំរែបំរួល ឬការផ្លាស់ប្តូរមូលធនដែលបានអនុញ្ញាត ឬមូលធនដែលបានចេញ​លក់​របស់ក្រុមហ៊ុន។

(ខ) ប្រាក់បៀវត្សរ៍ និងប្រាក់រង្វាន់របស់មន្រ្តី និងអភិបាលក្រុមហ៊ុន។

(គ) បញ្ហា ការរំលស់យកប្រាក់ ឬការទិញភាគហ៊ុនណាមួយ។

(ឃ) ការផ្លាស់ប្តូរចំនួនអភិបាលរបស់ក្រុមហ៊ុន។

2.7 ភាគហ៊ុនិកអាចដាក់ភាគហ៊ុនណាមួយរបស់ខ្លួនជាទ្រព្យបញ្ជាំសម្រាប់ការខ្ចីប្រាក់ណាមួយ​របស់ពួកគេ ក្នុងលក្ខខណ្ខដែលថា អ្នកដាក់បញ្ចាំនោះអនុវត្តកិច្ចព្រមព្រៀងមួយជា​លាយលក្ខណ៍​អក្សរ ដោយធានាថាអ្នកដាក់បញ្ចាំនឹងគោរពតាមលក្ខខណ្ឌទាំងអស់នៃកិច្ចព្រមព្រៀងនេះ។

2.8 ក្រុមប្រឹក្សាភិបាលត្រូវប្រជុំយ៉ាងហោចណាស់បួនដងក្នុងឆ្នាំសារពើពន្ធនីមួយៗរបស់​ក្រុម​ហ៊ុន។ អភិបាលណាម្នាក់ក៏អាចកោះប្រជុំបានដែល ប្រសិនបើបានផ្តល់សេចក្តីជូនដំណឹង​រយៈ​ពេល 10 ថ្ងៃ។ សេចក្តីជូនដំណឹងអាចត្រូវបានលើកលែង។ ក្នុងឆ្នាំទី 1 គិតចាប់ពីថ្ងៃនៃកិច្ចព្រម​ព្រៀង​នេះទៅ ក្រុមប្រឹក្សាភិបាលត្រូវប្រជុំជារៀងរាល់ខែ។ អភិបាលអាចជ្រើសរើសចូលរួម​កិច្ចប្រ​ជុំ​ក្រុមប្រឹក្សា​ភិ​បាល​ពីចំងាយ តាមរយៈការហៅប្រើទូរសព្ទ និងប្រដាប់បំពងសំឡេង (teleconference)។

2.9 ដរាបណាខ្លួននៅជាភាគហ៊ុនិករបស់ក្រុមហ៊ុន ភាគហ៊ុនិកម្នាក់ៗត្រូវយកចិត្ដទុកដាក់​ចំពោះ​អាជីវកម្ម លះបង់ពេលវេលា និងថាមពលរបស់ខ្លួន តាមការតម្រូវសមហេតុផល ក្នុងការអនុវត្ត​អាជីវ​កម្មរបស់ក្រុមហ៊ុន ហើយភាគហ៊ុនិកត្រូវប្រើប្រាស់ការខិតខំប្រឹងប្រែង ជំនាញ និង​សមត្ថ​ភាព​ល្អបំផុតរបស់ខ្លួន ដើម្បីលើកកម្ពស់ផលប្រយោជន៍របស់ក្រុមហ៊ុន។ ភាគហ៊ុនិកម្នាក់ៗយល់ស្រប​ថាខ្លួននឹងមិនចូលរួមក្នុងអាជីវកម្មដែលមានការប្រកួតប្រជែងដោយផ្ទាល់ជាមួយក្រុមហ៊ុន ដោយ​គ្មាន​ការយល់ព្រមពីភាគហ៊ុនិកដទៃទៀតឡើយ។

2.10 ក្រុមហ៊ុនយល់ព្រមផ្តល់របាយការណ៍ប្រាក់ចំណូលប្រចាំខែដល់ភាគហ៊ុនិក ក្នុងរយៈពេល​សមស្រប ប៉ុន្តែមិនលើសពី 30 ថ្ងៃបន្ទាប់ពីបញ្ចប់នៃខែនីមួយៗ ដែលចាប់ផ្តើពីពេលនេះតទៅ។

2.11 ភាគីទាំងអស់យល់ស្របថាផែនការអាជីវកម្មរបស់ក្រុមហ៊ុននឹងត្រូវបានរៀបចំឡើយ និង​អនុវត្ត​តាមជាប្រចាំ ដោយមានការត្រួតពិនិត្យ និងការធ្វើបច្ចុប្បន្នភាពយ៉ាងហោចណាស់​ម្តង់ក្នុង​មួយឆ្នាំ។ ផែនការអាជីវកម្មនេះនឹងកំណត់នូវព័ត៌មានលម្អិតអំពីប្រតិបត្តិការរបស់ក្រុមហ៊ុន ហើយ​នឹងរួមបញ្ចូលប៉ុន្តែមិនកំណត់ត្រឹម ព័ត៌មានដូចជា ថវិកា ការព្យាករណ៍ ចំណាយមូលធន ប្រាក់​បៀវត្សរ៍ និងប្រាក់ឈ្នួល ម៉ោងប្រតិបត្តិការ ព័ត៌មានទីផ្សារ (ផលិតផល សេវាកម្ម តម្លៃ ការបញ្ចុះ​តម្លៃ) ។ ល។ ) ផែនការនេះនឹងបម្រើដល់គោលបំណងនៃការផ្តល់ទិសដៅគ្រប់គ្រងសម្រាប់​ប្រតិ​បត្តិការប្រចាំថ្ងៃរបស់ក្រុមហ៊ុន។

## 3. សិទ្ធិបដិសេធដំបូង

3.0 ប្រសិនបើភាគហ៊ុនិកណាមួយចង់លក់ ផ្ទេរ ឬបោះបង់ភាគហ៊ុនណាមួយ ឬភាគហ៊ុន​ទាំងអស់​របស់ខ្លួន (ភាគីនោះហៅកាត់ថា “អ្នកលក់”) នោះ ភាគហ៊ុនិកដទៃទៀត ("អ្នកទទួលការផ្តល់ជូន") មានសិទ្ធិអាទិភាពក្នុងការទិញភាគហ៊ុនទាំងនោះ (ភាគហ៊ុនដែលដាក់លក់") ហើយគោលការណ៍​ខាងក្រោមត្រូវអនុវត្ត (សម្គាល់៖ ក្នុងករណីដែលភាគហ៊ុនិកម្នាក់មានបំណងទិញ​ភាគហ៊ុនពីភាគ​ហ៊ុនិក​ផ្សេងទៀត ភាគហ៊ុនិកនោះអាចស្នើសុំការផ្តល់ជូនពីអ្នកលក់ភាគហ៊ុនសក្តានុពលស្របតាម​កិច្ចព្រមព្រៀងនេះ)៖

3.1 អ្នកលក់ត្រូវជូនដំណឹងដល់អ្នកទទួលការផ្តល់ជូនជាលាយលក្ខណ៍អក្សរអំពីបំណង ឬចេតនា​លក់​ភាគហ៊ុនដោយផ្នែក ឬភាគហ៊ុនទាំងអស់របស់ខ្លួនទៅឱ្យពួកគេ។ ការជូនដំណឹងនេះត្រូវ​បានផ្តល់ជូនតាមរយៈការបញ្ជូនទូរសារ ឬលិខិតដែលបានចុះបញ្ជីដោយផ្ញើទៅអាសយដ្ឋានអ្នក​ទទួលការផ្តល់ជូន ដែលបានកំណត់នៅផ្នែកម្ខាងទៀតនៃឈ្មោះរបស់ពួកគេ នៅក្នុងតារាង 3.1 ដែលជាឧបសម្ព័ន្ធភ្ជាប់ (ឬទៅអាស័យដ្ឋានណាមួយ ឬអាស័យដ្ឋានផ្សេងទៀតដែលអាចត្រូវបាន​ជូនដំណឹងជាលាយលក្ខណ៍អក្សរដោយភាគហ៊ុនិកនីមួយៗទៅភាគហ៊ុនិកផ្សេងទៀត) ឬដោយការ​ជូនដំណឹងដោយផ្ទាល់ទៅអ្នកទទួលការផ្តល់ជូន ហើយប្រសិនបើត្រូវបានផ្ញើតាមប្រៃសណីយ៍ដូច​ដែលបានបញ្ជាក់ខាងលើ ការជូនដំណឹងនេះនឹងត្រូវបានចាត់ទុកថាបានផ្តល់ទៅឱ្យអ្នក​ទទួលការ​ផ្តល់ជូននៅថ្ងៃធ្វើការបន្ទាប់ បន្ទាប់ពីការផ្ញើចេញ។ ការជូនដំណឹងនេះ ("ការជូនដំណឹងអំពីការ​លក់") ត្រូវកំណត់៖

(i) ចំនួនភាគហ៊ុនដែលជាកម្មសិទ្ធិរបស់អ្នកលក់។

(ii) ចំនួន និងប្រភេទភាគហ៊ុនដែលបង្កើតបានជាភាគហ៊ុនដាក់លក់ តម្លៃភាគហ៊ុន និងលក្ខ​ខណ្ឌ​នៃការលក់ភាគហ៊ុន។

3.2 ក្នុងរយៈពេល 60 ថ្ងៃ បន្ទាប់ពីកាលបរិច្ឆេទនៃសេចក្តីជូនដំណឹង​អំពីការលក់ត្រូវបានចាត់ទុក​ថា​បានផ្តល់ជូនហើយ អ្នកទទួលការផ្តល់ជូននីមួយៗអាចផ្តល់សេចក្តីជូនដំណឹងជាលាយ​លក្ខណ៍​អក្សរ តាមរយៈការផ្ញើទូរសារ ឬតាមលិខិតដែលបានចុះបញ្ជីដោយផ្ញើទៅអ្នកលក់តាម​អាសយដ្ឋាន​ដែលកំណត់នៅផ្នែកម្ខាងទៀតនៃឈ្មោះរបស់ខ្លួន នៅក្នុងតារាង 3.1 ដែលជាឧបសម្ព័ន្ធភ្ជាប់ (ឬអា​សយដ្ឋានផ្សេងទៀតដែលអាចត្រូវបានកំណត់នៅក្នុងសេចក្តីជូនដំណឹងស្តីពីការលក់) ឬដោយ​ជូន​ដំណឹងផ្ទាល់ទៅអ្នកលក់។ ការជូនដំណឹងនេះ ("ការជូនដំណឹងអំពីការទិញ") ត្រូវ​បញ្ជាក់​ថាតើ​អ្នកទទួលការផ្តល់ជូនមានបំណងក្នុងការទិញភាគហ៊ុនដែលបានផ្តល់ជូន ឬមិនមានបំណង​ក្នុងការ​ទិញភាគហ៊ុនដែលបានផ្តល់ជូនទេ។ ប្រសិនបើអ្នកទទួលការផ្តល់ជូនខកខានមិនបានផ្តល់ការជូន​ដំណឹងអំពីការទិញ គាត់នឹងត្រូវបានចាត់ទុកថាបានបដិសេធក្នុងការទិញភាគហ៊ុនដែលបានផ្តល់​ជូន​នោះ។

3.3 បន្ទាប់ពីអ្នកលក់ទទួលបានការជូនដំណឹងអំពីការទិញនីមួយៗ ឬបន្ទាប់ពីផុតកំណត់​ហុក​សិបថ្ងៃ គិតចាប់ពីថ្ងៃនៃការជូនដំណឹងអំពីការលក់ (យកតាមកាលបរិច្ឆេទណាដែលដល់មុន) អ្នក​លក់នឹងត្រូវលក់ភាគហ៊ុនដែលបានផ្តល់ជូន ទៅឱ្យអ្នកទទួលការផ្តល់ជូនដែលបានចង្អុលបង្ហាញ​នៅ​ក្នុងការជូនដំណឹងអំពីការទិញ ថាខ្លួនមានបំណងទិញភាគហ៊ុនដែលបានផ្តល់ជូន ("អ្នកទិញ") ក្នុងតម្លៃជាក់លាក់មួយ និងតាមលក្ខខណ្ឌដូចជាមាននៅក្នុងសេចក្តីជូនដំណឹងអំពីការលក់។

3.4 ប្រសិនបើមានអ្នកទទួលការផ្តល់ជូនច្រើនជាងមួយបានផ្តល់សេចក្តីជូនដំណឹងអំពីការទិញ​ដល់អ្នកលក់ ដោយបង្ហាញឆន្ទៈរបស់ពួកគេក្នុងការទិញភាគហ៊ុនដែលបានផ្តល់ជូននោះ អ្នកទិញ​ត្រូវទិញភាគហ៊ុនទាំងអស់ដែលបង្កើតបានជាភាគហ៊ុនដែលបានផ្តល់ជូន ក្នុងសមាមាត្រដូចអ្វី​ដែលពួកគេអាចព្រមព្រៀងគ្នា ឬ ប្រសិនបើមិនមានការព្រមព្រៀងទេ នៅក្នុងអនុបាតនៃភាគហ៊ុន​ដើមរបស់អ្នកទិញនីមួៗ ដែលត្រូវបានគណនាដោយមិនយោងទៅលើភាគហ៊ុនរបស់អ្នកលក់ទេ។

3.5 ដោយហេតុផលនៃបទប្បញ្ញត្តិដូចមានចែងខាងលើ ប្រសិនបើអ្នកទទួលការផ្តល់ជូនមិន​ទិញ​ភាគហ៊ុនដែលបានផ្តល់ជូនទេ អ្នកលក់ត្រូវមានសេរីភាពក្នុងការលក់ភាគហ៊ុនដែលបានផ្តល់​ជូន​ទៅអ្នកខាងក្រៅ ប៉ុន្តែត្រូវលក់ក្នុងតម្លៃស្មើ ឬលើសតម្លៃនៅក្នុងសេចក្តីជូនដំណឹងអំពីការលក់ និង​ក្នុងលក្ខខណ្ឌដូចគ្នា ដូចដែលបានបង្ហាញនៅក្នុងសេចក្តីជូនដំណឹងអំពីការលក់។ ក្នុងរយៈពេល​មួយរយម្ភៃថ្ងៃ គិតចាប់ពីកាលបរិច្ឆេទនៃសេចក្តីជូនដំណឹងអំពីការលក់ ឬហុកសិបថ្ងៃនៃកាល​បរិច្ឆេទ ឬការទទួលបានសេចក្តីជូនដំណឹងអំពីការទិញចុងក្រោយដោយអ្នកលក់ ដែលបង្ហាញពី​ការ​បដិសេធរបស់អ្នកទទួលការផ្តល់ជូនក្នុងការទិញភាគហ៊ុនដែលបានផ្តល់ជូននេះ ប្រសិនបើ​អ្នក​លក់មិនបានទទួលបានការផ្តល់ជូនដោយឥតលក្ខខណ្ឌពីអ្នកខាងក្រៅក្នុងការទិញភាគហ៊ុននេះទេ និងមិនបានបញ្ចប់ការលក់ភាគហ៊ុនដែលបានផ្តល់ជូនទៅអ្នកខាងក្រៅក្នុងរយៈពេល 60 ថ្ងៃ បន្ទាប់​ពីកាលបរិច្ឆេទទទួលការផ្តល់ជូនដោយឥតលក្ខខណ្ឌនោះទេ សិទ្ធិរបស់អ្នកទទួលការផ្តល់​ជូននឹង​ត្រូវបន្តជាថ្មីឡើងវិញ ទាក់ទងនឹង

ភាគហ៊ុនដែលបានផ្តល់ជូននោះ ហើយប្រសិនបើបន្ទាប់ពីនោះមក អ្នកលក់ចង់លក់ភាគហ៊ុន​របស់​ខ្លួន គាត់ត្រូវជូនដំណឹងជាថ្មីម្តងទៀតដោយអនុលោមតាមកថាកថាខណ្ឌ 3.1 និងអនុវត្តនីតិវិធី​បន្ត​បន្ទាប់ឡើងវិញ។ អ្នកលក់ត្រូវលក់ផ្តល់ច្បាប់ចម្លងនៃការផ្តល់ជូនពីអ្នកខាងក្រៅមួយច្បាប់​ដល់អ្នក​ទទួលការផ្តល់ជូន ស្របតាមកថាខណ្ឌ 3.1 មុនពេលលក់ភាគហ៊ុនដែលបានផ្តល់ជូន​ទៅអ្នកខាង​ក្រៅ។

3.6 រាល់ការផ្តល់ជូនដើម្បីទិញភាគហ៊ុនពីអ្នកខាងក្រៅ ត្រូវរួមបញ្ចូលលក្ខខណ្ឌដែលអ្នកខាងក្រៅ​ត្រូវ​យល់ព្រមធ្វើជាភាគីនៃកិច្ចព្រមព្រៀងនេះ ដោយអនុលោមតាមការទិញភាគហ៊ុន។

## 4. បទប្បញ្ញតិស្តីពីការនាំភាគហ៊ិនិកផ្សេងទៀតទៅជាមួយ

4.0 ក្នុងករណីសមាជិកម្នាក់ៗនៃក្រុមភាគហ៊ុនិកណាមួយ ដែលជាក្រុមកាន់កាប់ភាគហ៊ុន​ដើម​ភាគ​ច្រើន ផ្តល់សេចក្តីជូនដំណឹងអំពីការលក់ ទាក់ទងនឹងការផ្តល់ជូនពីអ្នកខាងក្រៅដូចគ្នានេះ ហើយ​ប្រសិនបើបន្ទាប់ពីការផ្តល់ជូនពីអ្នកខាងក្រៅត្រូវបានទទួលដោយអ្នកទទួលការផ្តល់ជូន ស្រប​តាម​កថាខណ្ឌ 3.5 ហើយអ្នកទទួលការផ្តល់ជូនម្នាក់ ឬច្រើននាក់សម្រេចថាខ្លួន ឬពួកគេមានបំណង​លក់ភាគហ៊ុនរបស់ពួកគេទៅអ្នកខាងក្រៅនោះដែរក្រោមលក្ខខណ្ឌដូចគ្នា ដូចដែលមានចែង​នៅ​ក្នុងការផ្តល់ជូនពីអ្នកខាងក្រៅ ក្រុមនេះនឹងមិនមានសិទ្ធិលក់ ផ្ទេរ ឬបោះបង់ភាគហ៊ុន​ដែលផ្តល់​ជូន​នោះទេ លើកលែងតែអ្នកខាងក្រៅទិញក្នុងពេលតែមួយ និងតាមលក្ខខណ្ឌដូចគ្នា ចំពោះរាល់​ភាគហ៊ុនរបស់អ្នកទទួលការផ្តល់ជូនដែលមានបំណងលក់ភាគហ៊ុនរបស់ពួកគេ។

4.1 ក្នុងករណីដែលភាគហ៊ុនិកណាម្នាក់អនុវត្តសេចក្តីជូនដំណឹងអំពីការលក់ស្របតាមកថាខណ្ឌ 3.5 ទាក់ទងនឹងការផ្តល់ជូនពីអ្នកខាងក្រៅដែលផ្តល់ជូនសម្រាប់ការលក់នោះ ដែលការបញ្ចប់​ការលក់នឹងនាំឱ្យមានភាពជាម្ចាស់កម្មសិទ្ធិដោយអ្នកខាងក្រៅ ដែលកាន់កាប់ភាគហ៊ុនដើម​ភាគ​ច្រើន ហើយប្រសិនបើអ្នកទទួលការលក់ម្នាក់ ឬច្រើននាក់សម្រេចចិត្តថាខ្លួន ឬពួកគេ ឬពួកគេមាន​បំណងលក់ភាគហ៊ុនរបស់ពួកគេទៅអ្នកខាងក្រៅនោះដែរក្រោមលក្ខខណ្ឌដូចគ្នា ដូចដែលមាន​ចែង​នៅក្នុង​ការផ្តល់ជូនពីអ្នកខាងក្រៅ ភាគហ៊ុនិកដែលអនុវត្តសេចក្តីជូនដំណឹងអំពីការ​លក់នេះ​នឹងមិនមានសិទ្ធិលក់ ផ្ទេរ ឬបោះបង់ភាគហ៊ុនដែលផ្តល់ជូននោះទេ លើកលែងតែអ្នកខាងក្រៅ​ទិញ​ក្នុងពេលតែមួយ និងតាមលក្ខខណ្ឌដូចគ្នា ចំពោះរាល់ភាគហ៊ុនរបស់អ្នកទទួលការផ្តល់ជូនដែល​មានបំណងលក់ភាគហ៊ុនរបស់ពួកគេ។

4.2 ក្នុងករណីដែលភាគហ៊ុននិកខ្លះទទួលយកការផ្តល់ជូនពីអ្នកខាងក្រៅដើម្បីទិញភាគហ៊ុនដើម​អប្បបរមា 75% នោះភាគហ៊ុនិកទាំងអស់ (រួមទាំងភាគហ៊ុនិកដែលមិនទទួលយកការ​ផ្តល់ជូនពី​អ្នក​ខាង​ក្រៅ​ដើម្បីទិញភាគហ៊ុនដែរ) ត្រូវបានតម្រូវឱ្យលក់ភាគហ៊ុនដើមទាំងអស់របស់ពួកគេ ទៅ​ឱ្យ​អ្នកខាងក្រៅនោះ ក្រោមលក្ខខណ្ឌដូចគ្នា ប្រសិនបើអ្នកខាងក្រៅចង់ទិញភាគហ៊ុននោះ ហើយ​លុះត្រាតែតម្លៃទិញយ៉ាងហោចណាស់ស្មើនឹងតារាងកំណត់តម្លៃដែលភ្ជាប់មកជាតារាង ក នៃកិច្ច​ព្រម​ព្រៀងនេះ។

4.3 សម្រាប់គោលបំណងនៃប្រការ 4 ការផ្តល់ជូនដាច់ដោយឡែកសម្រាប់សមាជិកម្នាក់ៗនៃក្រុម​ភាគហ៊ុនិក ឬការផ្តល់ជូនរួមគ្នាណាមួយដោយអ្នកខាងក្រៅដដែលនោះ ឬដោយអ្នកក្រៅខាង​ក្រៅផ្សេងទៀត ឬដោយការរួមគ្នានៃអ្នកខាងក្រៅ ដែលអនុវត្តគោលបំណងវិនិយោគដូចគ្នានោះ នឹងត្រូវចាត់ទុកថាជាការផ្តល់ជូនពីអ្នកខាងក្រៅតែមួយ។

## 5. សិទ្ធិទិញភាគហ៊ុនដើម្បីរក្សាចំណែកហ៊ុន

5.0 ទោះបីមានលក្ខន្តិកៈក្រុមហ៊ុននេះក៏ដោយ ត្រូវអនុវត្តចំណុចខាងក្រោមសម្រាប់ការបែងចែក និងការបោះផ្សាយភាគហ៊ុនណាមួយដោយក្រុមហ៊ុន៖

5.1 ប្រសិនបើក្រុមហ៊ុនស្នើសុំលក់ភាគហ៊ុនបន្ថែម (“ភាគហ៊ុនដែលបានបោះផ្សាយ”) ភាគហ៊ុន​ដែលត្រូវបានបោះផ្សាយនោះនឹងត្រូវផ្តល់ជូនដល់ភាគហ៊ុនិកក្នុងតម្លៃ និងតាមលក្ខខណ្ឌដែល​កំណត់ដោយ​ក្រុមប្រឹក្សាភិបាល។ ក្រុមហ៊ុនត្រូវជូនដំណឹងជាលាយលក្ខណ៍អក្សរ (“សេចក្តីជូន​ដំណឹងពីការបោះផ្សាយ”) ដល់ភាគហ៊ុនិកម្នាក់ៗ ដោយកំណត់តម្លៃ និងលក្ខខណ្ឌដែលភាគហ៊ុន​ត្រូវបានផ្តល់ជូន។

5.2 សេចក្តីជូនដំណឹងពីការបោះផ្សាយភាគហ៊ុននឹងបញ្ជាក់ពីពេលវេលាដែលកិច្ចប្រជុំ (“កិច្ចប្រជុំ”) របស់ភាគហ៊ុនិកត្រូវធ្វើឡើងសម្រាប់គោលបំណងនៃប្រការ 5 នេះ នៅទីស្នាក់ការកណ្តាលរបស់​ក្រុមហ៊ុន នៅថ្ងៃដែលមិនត្រូវយឺតជាងថ្ងៃទី 15 បន្ទាប់ពីកាលបរិច្ឆេទនៃសេចក្តីជូនដំណឹង​អំពីការ​បោះផ្សាយភាគហ៊ុននោះទេ ក្នុងលក្ខខណ្ខដែលថាប្រសិនបើថ្ងៃទី 15 ជាថ្ងៃសៅរ៍ ថ្ងៃអាទិត្យ ឬថ្ងៃ​ឈប់សម្រាក កាលបរិច្ឆេទសម្រាប់កិច្ចប្រជុំគឺជាថ្ងៃធ្វើការបន្ទាប់។

5.3 ភាគហ៊ុនិកនីមួយៗដែលមានបំណងទិញភាគហ៊ុនដោយផ្នែក ឬភាគហ៊ុនទាំងអស់ដែល​បាន​បោះផ្សាយ អាចចូលរួមប្រជុំដោយផ្ទាល់ ឬដោយអ្នកតំណាងដែលត្រូវបានតែងតាំង​ត្រឹមត្រូវ​សម្រាប់​គោលបំណងនោះ។ ភាគហ៊ុនិកដែលស្នើសុំឱ្យអ្នកតំណាងចូលរួមនៅក្នុងកិច្ចប្រជុំត្រូវផ្តល់​លិខិត ឬឧបករណ៍ជាលាយលក្ខណ៍អក្សរ ដល់លេខាធិការរបស់ក្រុមហ៊ុននៅថ្ងៃ ឬមុនពេលប្រជុំ ស្តីពីការចាត់តាំងអ្នកតំណាង ហើយបញ្ចាក់ប្រសិនបើមានបំណងចាត់តាំងឱ្យអ្នកតំណាង​ជំនួស​ម្នាក់ ឬច្រើននាក់ដែលត្រូវបានអនុញ្ញាតនោះ ធ្វើសកម្មភាពក្នុងនាមភាគហ៊ុនិកនៅក្នុង​កិច្ចប្រជុំ​នោះ។

5.4 លេខាធិការក្រុមហ៊ុនត្រូវដើរតួជាប្រធានអង្គប្រជុំ ហើយអាចចេញការណែនាំអំពី​នីតិវិធីបែប​នេះ សម្រាប់ការប្រតិបត្តិនៃកិច្ចប្រជុំ ដែលមិនអនុលោមតាមបទប្បញ្ញត្តិនៃប្រការ 5 នេះ តាមការ​ពិចារណាថាសមស្របរបស់ខ្លួន ដើម្បីអនុវត្តគោលបំណងនៃប្រការ 5 នេះ។

5.5 ប្រសិនបើភាគហ៊ុនិកដែលត្រូវបានតំណាងនៅក្នុងកិច្ចប្រជុំទទួលយកការផ្តល់ជូន ដែលមាន​ចែងក្នុងសេចក្តីជូនដំណឹងពីការបោះផ្សាយភាគហ៊ុន ភាគហ៊ុនិកនោះត្រូវជាវ ឬធ្វើបរិវិសកម្មភាគ​ហ៊ុនដែលបានចោះផ្សាយនោះ ស្របតាមសេចក្តីជូនដំណឹងពីការបោះផ្សាយ ហើយត្រូវអនុវត្ត​បរិវិសកម្ម​ជាលាយលក្ខណ៍អក្សរ ដោយអនុលោមតាមអ្វីដែលត្រូវទទួលយកដោយក្រុមហ៊ុន។ ភាគ​ហ៊ុនិកមានសិទ្ធិធ្វើបរិវិសកម្ម និងទិញភាគហ៊ុនដែលបានបោះផ្សាយក្នុងចំនួនដែលពួកគេ​ព្រម​ព្រៀង ឬ ក្នុងករណីបំពានកិច្ចព្រមព្រៀង តាមអនុបាតភាគហ៊ុនដើមរបស់ពួកគេ។

5.6 រាល់ភាគហ៊ុនបោះផ្សាយដែលមិនត្រូវបានធ្វើបរិវិសកម្មដោយភាគហ៊ុនិក ស្របតាមប្រការ 5 នេះទេ​ អាចត្រូវបានផ្តល់ជូនដោយក្រុមហ៊ុនទៅឱ្យតតីយជន ដោយតម្រូវតាមលក្ខខណ្ឌ​ក្នុងសេចក្តី​ជូនដំណឹងអំពីការបោះផ្សាយភាគហ៊ុន ប្រសិនបើគ្មានបរិវិសកម្មណាមួយត្រូវទទួលយកដោយ​ក្រុម​ហ៊ុន សម្រាប់ការលក់ភាគហ៊ុនណាមួយទៅឱ្យភាគីទីបី លើកលែងតែមានការយល់ព្រមជាលាយ​លក្ខណ៍អក្សរពីអ្នកកាន់កាប់ភាគហ៊ុន មិនតិចជាងពីរភាគបីនៃភាគហ៊ុនដើម នៅក្នុងភាគហ៊ុនមូល​ធន​របស់ក្រុមហ៊ុន នៅពេលចេញលក់ក្នុងទីផ្សារ។

## 6. ជម្រើសក្នុងការទិញពេលមរណភាព ឬពិការភាពផ្សេង​ទៀត

6.0 ក្នុងករណីដែលភាគហ៊ុនិកទទួលមរណភាព ឬទទួលរងនូវពិការភាពសតិបញ្ញាជាអចិន្រ្តៃយ៍ ភាគហ៊ុនិកដទៃទៀតនឹងមានសិទ្ធិទិញ ដោយផ្អែកលើមូលដ្ឋានសមាមាត្រដែលភាគហ៊ុនរបស់​ភាគ​ហ៊ុនិកដែលបានទទួលមរណភាព/ពិការភាព ពីទ្រព្យរបស់ភាគហ៊ុនិកនោះ ដូចខាងក្រោម៖

6.1 ភាគហ៊ុនិកដែលនៅរស់មានជម្រើសក្នុងការទិញភាគហ៊ុនពីមរណភាពរបស់ភាគហ៊ុនិក​ដែល​ទទួលមរណភាព ឬពិការភាព តាមសមាមាត្ររបស់ភាគហ៊ុនិករៀងៗខ្លួន តាមតម្លៃដែលមានចែង​ក្នុងតារាងកំណត់តម្លៃ "តារាង ក" ដែលភ្ជាប់ជាមួយកិច្ចព្រមព្រៀងនេះ។

6.2 ភាគហ៊ុនិកយល់ព្រមរក្សាតារាង ក និងធ្វើបច្ចុប្បន្នភាពវាកន្លះឆ្នាំម្តង ដែលចាប់ផ្តើមពីកាល​បរិច្ឆេទនៃកិច្ចព្រមព្រៀងនេះតទៅ។ តារាង ក នឹងបញ្ជាក់ពីតម្លៃរបស់ក្រុមហ៊ុន (ឧទាហរណ៍៖ តម្លៃ 100% នៃភាគហ៊ុនរបស់ក្រុមហ៊ុន) ដូចដែលបានកំណត់ដោយកិច្ចព្រមព្រៀងជាឯកច្ឆន្ទរបស់ភាគ​ហ៊ុនិក​ទាំងអស់។ ក្នុងករណីដែលភាគហ៊ុនិកខកខានមិនបានសម្រេចកការព្រមព្រៀងជាឯកច្ឆន្ទ ក្នុងការវាយតម្លៃ សវនកររបស់ក្រុមហ៊ុននឹងធ្វើការកំណត់តម្លៃនោះ ហើយការកំណត់នេះត្រូវ​ចង​ភ្ជាប់កាតព្វកិច្ចចំពោះភាគហ៊ុនិកទាំងអស់។

6.3 ក្រុមហ៊ុននឹងរក្សាគោលនយោបាយធានារ៉ាប់រងលើភាគហ៊ុនិកនីមួយៗ ឱ្យមានលក្ខណៈគ្រប់​គ្រាន់ ដើម្បីបញ្ជាក់ថាចំណែកនៃតម្លៃរបស់ភាគហ៊ុនិក ដូចមាននៅក្នុងតារាង ក និងត្រូវដាក់ឈ្មោះ​ភាគហ៊ុនិកផ្សេងទៀតជាអ្នកទទួលផល ស្របតាមសមាមាត្រនៃការកាប់កាប់ភាគហ៊ុនរបស់​ពួកគេ​នៅក្នុងក្រុមហ៊ុន។

## 7. ការហាមឃាត់ចំពោះការផ្ទេរ។ ល ។

7.0 យោងតាមបទប្បញ្ញត្តិនៃកថាខ័ណ្ឌ 2.6 គ្មានភាគហ៊ុនិកណា ប្រសិនបើគ្មានការយល់ព្រម​ជាលាយលក្ខណ៍អក្សរជាមុនពីភាគហ៊ុនិកទាំងអស់ផ្សេងទៀត មានសិទ្ធិលក់ ផ្តល់ឱ្យ ផ្ទេរ បោះបង់ ធ្វើអំណោច ដាក់បញ្ចាំ ដាក់ធានា ធ្វើអ៊ីប៉ូតេក ដាក់បន្ទុក ឬចាត់ចែងភាគហ៊ុនណាមួយរបស់ខ្លួនទេ លើកលែងតែការអ្នវុត្តបែបនោះអនុលោមតាមកិច្ចព្រមព្រៀងនេះ។

7.1 ភាគីទាំងអស់យល់ព្រមថា សេចក្តីជូនដំណឹងអំពីកិច្ចព្រមព្រៀងនេះនឹងត្រូវបានយល់ព្រម ដោយ​ប្រើទឹកថ្នាំពណ៌ក្រហមលើវិញ្ញាបនប័ត្រតំណាងភាគហ៊ុនទាំងអស់ ដែលអាចត្រូវបាន​កាន់​កាប់ ឬជាកម្មសិទ្ធិរបស់ពួកគេ។ ហើយច្បាប់ចម្លងនៃកិច្ចព្រមព្រៀងនេះនឹងត្រូវប្រគល់ជូនលេខាធិ​ការរបស់ក្រុមហ៊ុន អមដោយសេចក្តីជូនដំណឹង ឬសេចក្តីណែនាំ ដែលចុះហត្ថលេខាដោយ​ភាគីនី​មួយៗ ដោយជូនដំណឹងអំពីបទប្បញ្ញត្តិនៃកិច្ចព្រមព្រៀងនេះ ហើយស្នើសុំមិនឱ្យក្រុមហ៊ុន​អនុញ្ញាត​ឱ្យមានការផ្ទេរភាគហ៊ុនណាមួយ ដែលជាកម្មវត្ថុនៃលក្ខខណ្ឌនៃកិច្ចព្រមព្រៀងនេះឡើយ លើក​លែងតែមានការបំពេញលក្ខខណ្ខនៃបទប្បញ្ញត្តិក្នុងកិច្ចព្រមព្រៀងនេះ ហើយភាគីយល់ព្រម និង​ទទួលយកថាសេចក្តីជូនដំណឹង ឬការណែនាំនេះនឹងមិនត្រូវបានបដិសេធចោលទេ ដរាបណា​កិច្ច​ព្រមព្រៀងនេះនៅមានសុពលភាព។

7.2 ដោយអនុលោមតាមបទប្បញ្ញត្តិនៃកិច្ចព្រមព្រៀងនេះ ក្នុងករណីដែលភាគហ៊ុនិកណាម្នាក់ ឬ​ច្រើននាក់ត្រូវលក់ ផ្តល់ឱ្យ ផ្ទេរ ឬបញ្ជូនភាគហ៊ុនណាមួយរបស់ខ្លួនទៅឱ្យបុគ្គលណាម្នាក់ ក្រុមហ៊ុន ឬសាជីវកម្មណាមួយក្រៅពីភាគីនានានៅក្នុងកិច្ចព្រមព្រៀងនេះ ការផ្ទេរបែបនេះនឹង​មិនអាចត្រូវ​បាន​ធ្វើ​ឡើង ឬមានប្រសិទ្ធភាពឡើយ ហើយគ្មានការដាក់ពាក្យសុំណាមួយទៅក្រុមហ៊ុនដើម្បីចុះ​បញ្ជីការផ្ទេរណាមួយឡើយ រហូតដល់ទាល់តែអ្នកទទួលការផ្ទេរដែលត្រូវបានស្នើ ចុះកិច្ចព្រម​ព្រៀងជាមួយភាគីផ្សេងទៀតនៃកិច្ចព្រមព្រៀងនេះ ក្នុងលក្ខខណ្ខដូចគ្នា និងការព្រមព្រៀងបន្ថែម​ណាមួយទាក់ទងនឹងក្រុមហ៊ុនដែលអ្នកផ្ទេរជាភាគី។

## 8. កិច្ចសន្យាគណៈគ្រប់គ្រង និងកាតព្វកិច្ចរបស់អភិបាល

8.0 ភាគីនៃកិច្ចព្រមព្រៀងនេះដែលទទួលបានប្រាក់បៀវត្សរ៍ជាបុគ្គលិកពេញម៉ោងរបស់ក្រុមហ៊ុន​ត្រូវតម្រូវឱ្យអនុវត្តកិច្ចសន្យាគណៈគ្រប់គ្រង។

8.1 អភិបាល និងបុគ្គលិកទាំងអស់របស់ក្រុមហ៊ុនត្រូវអនុវត្តសិទ្ធិអំណាច និងមុខងារការិយាល័យ​របស់ខ្លួនដោយសុច្ចរិត និងស្មោះត្រង់ និងក្នុងគុណប្រយោជន៏ដ៏ល្អបំផុតរបស់ក្រុមហ៊ុន ហើយជា​មួយគ្នានេះដែរ ត្រូវអនុវត្តការយកចិត្តទុកដាក់ និងការឧស្សាហ៍ព្យាយាម និងជំនាញក្ន្ងងកម្រិត​ដែលមនុស្សប្រុងប្រយ័ត្នផ្សេងទៀតអាចអនុវត្តដោយសមហេតុផល នៅក្នុងស្ថានភាពស្រដៀង​គ្នា។

8.2 វាជាទំនួលខុសត្រូវរបស់អភិបាលម្នាក់ៗ ក្នុងការផ្សាំខ្លួនគាត់ជាមួយកាតព្វកិច្ចផ្នែកច្បាប់ និង​បទប្បញ្ញត្តិ ទាក់ទងនឹងការធ្វើជាអភិបាលរបស់ក្រុមហ៊ុន ជាពិសេសត្រូវយកចិត្តទុកដាក់​ចំពោះ​ទំនួល​ខុសត្រូវផ្ទាល់ខ្លួនដែលអាចមាន ទាក់ទងនឹងបញ្ហាការងារ និងពន្ធដារ។

## 9. ការធ្វើហិរញ្ញប្បទាន - ការរួមចំណែករបស់ភាគហ៊ុនិក និង​ការបែងចែកប្រាក់ចំណេញ

(ផ្នែកនេះទាមទារឱ្យភាគហ៊ុនិកផ្តល់នូវគំនិតខ្លះអំពីថាតើ ពួកគេនឹងចូលរួមចំណែកបន្ថែម​ដើមទុន​យ៉ាងដូចម្តេច ប្រសិនបើចាំបាច់ និងថាតើពួកគេអាចបែងចែកប្រាក់ចំណេញដោយរបៀបណា។ សូមសរសេរគំនិតរបស់អ្នកឱ្យបានល្អបំផុតតាមដែលអ្នកអាចធ្វើបាន សម្រាប់ស្ថានភាពរបស់អ្នក!)

9.0 ភាគីនានាយល់ស្របថាដើម្បីផ្តល់ហិរញ្ញប្បទានដល់ក្រុមហ៊ុន ប្រាក់កម្ចីដែលគ្មានការប្រាក់​ពីភាគហ៊ុនិក អាចនឹងត្រូវបានផ្តល់ជូនដល់ក្រុមហ៊ុន ដោយភាគហ៊ុនិកម្នាក់ៗ តាមសមាមាត្រកម្ម​សិទ្ធិរបស់ភាគហ៊ុនិកនីមួយៗនៅក្នុងក្រុមហ៊ុន។ ក្នុងករណីដែលភាគហ៊ុនិកម្នាក់មិនអាច ឬមិនចង់​អនុវត្តតាម​បទប្បញ្ញត្តិនេះ វាអាចត្រូវបានលើកលែងដោយការព្រមព្រៀងជាឯកច្ឆន្ទរបស់​ភាគ​ហ៊ុនិក​​​ទាំងអស់ផ្សេងទៀត។ ក្នុងករណីដែលមានតែភាគហ៊ុនិកមួយចំនួនប៉ុណ្ណោះដែលមានឆន្ទៈក្នុងការ​ផ្តល់ប្រាក់កម្ចីបែបនេះ ភាគហ៊ុនិកទាំងនេះនឹងទទួលបានអត្រាការប្រាក់តាមការចរចា ហើយអាច​ត្រូវបានផ្តល់ជូននូវការធានាបន្ថែម។

9.1 មូលនិធិដែលក្រុមហ៊ុនត្រូវការនៅពេលណាមួយនឹងត្រូវទទួលក្នុងកម្រិតខ្ពស់បំផុតតាម​ដែល​អាចធ្វើទៅបាន តាមរយៈការខ្ចីប្រាក់ពីធនាគារ ឬស្ថាប័នផ្តល់ប្រាក់កម្ចីផ្សេងទៀត។

9.2 ក្នុងករណីដែលក្រុមប្រឹក្សាភិបាលសម្រេចទទួលយកការវិនិយោគបន្ថែមជាទម្រង់មូលធន បទ​ប្បញ្ញត្តិនៃកថាខ័ណ្ឌ 5 ត្រូវយកមកអនុវត្ត។

9.3 ក្នុងករណីក្រុមប្រឹក្សាភិបាលស្វែងរកអ្នកវិនិយោគថ្មី សម្រាប់ហិរញ្ញប្បទានមូលធនបន្ថែម បទ​ប្បញ្ញត្តិនៃកថាខណ្ឌ 2.5 ត្រូវយកមកអនុវត្ត ហើយអ្នកវិនិយោគថ្មីនឹងក្លាយជាភាគី​នៃកិច្ចព្រមព្រៀង​នេះ ឬកិច្ចព្រមព្រៀងផ្សេងទៀត ដូចដែលភាគីទាំងអស់អាចយល់ព្រម។

9.4 លើកលែងតែនៅពេលដែលមិនអាចអនុវត្តបាន ឬត្រូវបានហាមឃាត់ដោយលក្ខខណ្ឌ​នៃ​ហិរញ្ញប្បទានបំណុលណាមួយ និងក្នុងកម្រិតដែលច្បាប់អនុញ្ញាត ប្រាក់ចំណេញសុទ្ធរបស់​ក្រុម​ហ៊ុនដែលមានសម្រាប់ការបែងចែក បន្ទាប់ពីបានធ្វើសមវិធានធន និងផ្ទេរទៅប្រាក់បម្រុង តាមការ​ពិចារណាដែលថាវាចាំបាច់ (ធ្វើឡើងតាមរយៈសេចក្តីសម្រេចពិសេស) របស់ក្រុមប្រឹក្សាភិបាល ដើម្បីរ៉ាប់រងការចំណាយ ឬការចំណាយដែលរំពឹងទុក នឹងត្រូវបែងចែកជារៀងរាល់ឆ្នាំ (លើកលែង​តែមានការយល់ព្រមជាឯកច្ឆន្ទផ្សេងពីនេះ) ទីមួយ តាមរបៀបនៃការសងប្រាក់កម្ចី យោងតាម​មូដដ្ឋានសមាមាត្រ និងទីពីរ តាមរបៀបនៃការចែកភាគលាភ។

## 10. ការបញ្ចប់កិច្ចព្រមព្រៀង

10.0 កិច្ចព្រមព្រៀងនេះនឹងត្រូវបានបញ្ចប់នៅពេលមានព្រឹត្តិការណ៍ណាមួយដូចខាងក្រោម៖

(ក) ក្រុមហ៊ុនត្រូវបានរំលាយ បិទអាជីវកម្ម បោះបង់ចោលលក្ខន្តិកៈក្រុមហ៊ុន ធ្វើកិច្ចដំណើរការ​ក្ស័យធន ធ្វើសំណើទៅម្ចាស់បំណុលរបស់ខ្លួន ឬទទួលបានដីការតុលាការប្រឆាំងនឹងក្រុមហ៊ុន។

(ខ) កិច្ចព្រមព្រៀងជាឯកច្ឆន្ទរបស់ភាគហ៊ុនិក ឬ

(គ) ការលក់ក្រុមហ៊ុនទៅឱ្យភាគីផ្សេងទៀត។

## 11. បញ្ញតិទូទៅ

11.0 កិច្ចព្រមព្រៀងនេះត្រូវធានាចំពោះផលប្រយោជន៍ និងត្រូវចងភ្ជាប់កាតាព្វកិច្ចភាគី និងអ្នក​ស្នង​មរតករបស់ពួកគេរៀងៗខ្លួន អ្នកអនុវត្ត អ្នកគ្រប់គ្រង និងអ្នកតំណាង។

11.1 ភាគីទាំងអស់បានព្រមព្រៀងរៀបចំ និងធ្វើឱ្យមានការរៀបចំកិច្ចប្រជុំអភិបាល និងកិច្ចប្រជុំ​ភាគហ៊ុនិកទាំងអស់របស់ក្រុមហ៊ុន ហើយនឹងប្រគល់ និងអនុវត្តតាមឯកសារទាំងអស់នោះ ដែល​អាចជាការចាំបាច់ ដើម្បីធ្វើឱ្យកិច្ចព្រមព្រៀងនេះមានប្រសិទ្ធិភាពពេញលេញ។

11.2 កិច្ចព្រមព្រៀងត្រូវបានគ្រប់គ្រង និងបកស្រាយស្របតាមច្បាប់នៃប្រទេសអង់គ្លេស ហើយ​ថាភាគីទាំងអស់ត្រូវគោរពតាមយុត្តាធិការមិនផ្តាច់មុខនៃតុលាការអង់គ្លេស។

11.3 ពាក្យសរសេរជាឯកវចនៈត្រូវរួមមានពហុវចនៈ និងផ្ទុកមកវិញពាក្យសរសេរ​ជាពហុវចនៈ​ក៏​ត្រូវរួមមានឯកវចនៈដែរ។ ពាក្យដែលសរសេរជាបុំលិង្គ (ភេទប្រុស) ត្រូវរួមមានឥត្ថីលឹង្គ (ភេទស្រី) និងអភេទ និងបញ្ច្រាសទៅវិញដូចគ្នា។ ពាក្យដែលសរសេរជាបុគ្គលិកត្រូវរួមមានក្រុមហ៊ុន និង​បញ្ច្រាសទៅវិញដូចគ្នា។

ដើម្បីជាសក្ខីភាព ភាគីទាំងអស់បានផ្តិស្នាមមេដៃ និងបោះត្រារបស់ពួកគេ នៅថ្ងៃនេះ \_\_\_ ខែ \_\_\_\_\_\_\_\_\_, 20\_\_\_ ។

ចុះហត្ថលេខា បោះត្រា និងបានបញ្ចូន

ក្រោមវត្តមាន៖ ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [ឈ្មោះភាគហ៊ុនិក]

) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [ឈ្មោះភាគហ៊ុនិក]